VI. Felvidéki Tehetségnap

A Szlovákiai Magyar Pedagógusok Szövetsége már hatodik alkalommal szervezi meg, díjazza Felvidék legtehetségesebb tanulóit, diákcsoportjait. Ebben az évben a VI. Felvidéki Tehetségnap díjazottja lett iskolánk 2 diákja és a Tsízió Diákszínpad. A természettudomány kategóriában Kubica Ádám 2.G osztályos tanuló kapja a díjat, aki rendszeresen sikereket ér el matematikai versenyeken. Magyar nyelv és irodalom kategóriában pedig Szőcs Eszter 2.G osztályos tanuló veheti át a díjat, aki több szavalóversenyen és a helyesírási versenyen ért el kimagasló teljesítményt. A Tsízió Diákszínpadnak pedig a Mátyusföldön betöltött kulturális szerepvállalását értékelték.

Az egyéni díjazottaknak további sikeres versenyeket kívánunk, a Tsízió Diákszínpadnak pedig örömteli fellépéseket. (T.Zs.)